पेयजल समस्या को लेकर कांग्रेस ने सौंपा ज्ञापन
समाधान नहीं होने पर उग्र आंदोलन की चेतावनी
भास्कर संवाददाता | दमोह
पेयजल समस्या समाधान एवं पेट्रोल डीजल पर लग रहे वेट को हटाने की मांग को लेकर युवक कांग्रेस ने ज्ञापन सौंपा। युवक कांग्रेस पथरिया व जनपद पंचायत अध्यक्ष के प्रतिनिधि गौरव पटेल के नेतृत्व में राज्यपाल के नाम पथरिया तहसीलदार ओपी शर्मा को ज्ञापन सौंपा गया। ज्ञापन में कहा गया है कि जनपद पंचायत पथरिया के कई गांव इस समय पेयजल संकट से जूझ रहे हैं। ज्ञापन के माध्यम से कहा गया है कि पीएचई विभाग द्वारा पेयजल समस्या पर ध्यान नहीं दिया जा रहा है। जल्द समस्या पर ध्यान नहीं दिया गया तो गर्मी में भीषण संकट खड़ा हो जाएगा। गांवों में नल जल योजनाएं बंद पड़ी हैं। ज्ञापन में उल्लेख किया गया है कि राज्य सरकार और केंद्र सरकार द्वारा अत्याधिक वेट टैक्स की वसूली की जा रही है। जबकि अंतराष्ट्रीय बाजार में क्रूड आयल की कीमतें काफी कम हैं। पिछले तीन वर्षों से फसलें चौपट होने से किसानों की आर्थिक स्थिति कमजोर हो गई है। जिससे कई किसानों ने तो आत्महत्या भी कर ली। लेकिन जब आहत परिवारों की मदद की मांग की जाती है तो सरकार द्वारा मामला दबा दिया जाता है और अनर्गल बयानबाजी की जाती है। मांगें पूरी नहीं होने पर क्षेत्र के लोग उग्र आंदोलन करने के लिए बाध्य होंगे। ज्ञापन देते समय लक्ष्मण सिंह, र|ेश, विक्रम, राधे, मिठ्ठन, नवल, सुदीप्त, गोविंद पटेल, निहाल, राहुल, ऋषि, कलू सिंह, कमलेश, काशीराम, सुग्रीव, अनिल तिवारी, रिक्कू पटेल के अलावा बडी़ संख्या में कांग्रेसियों व ग्रामीणों की बड़ी संख्या में मौजूदगी रही।
जहरीला पदार्थ खाने से हालत बिगड़ी
दमोह | सिविल वार्ड नंबर 4 निवासी बलराम पिता दीनदयाल 48 ने जहरीला पदार्थ खा लिया। हालत बिगड़ने पर उसे इलाज के लिए जिला अस्पताल में भर्ती कराया गया। पुलिस ने मामला दर्ज कर जांच में लिया है।
hin_Deva hin_Deva bho_Deva hin_Deva hin_Deva hin_Deva